cyanic-selkie/wikianc huggingface dataset:
Tonga
Demographia
Tongani, Polynesici ethnous cum parva Melanesiorum mixtura, amplius 98 centesimas incolarum sunt. Reliqui Europaei (plerique Britannici), Europaei mixticii, et alii Irenonesii sive Pacifici insulani sunt. Propemodum 3000 aut 4000 Serum in Tonga anno 2001 erant, sic 3 aut 4 centesimas totius numeri incolarum complecti. Anno 2006, tumultus Nukualofae praecipue contra Sericorum possessorum negotia directi sunt, quod ad aliquot centenorum Serum emigrationem adduxit.
Canonizatio
828 Ecclesia, quosdam canonizans fideles, id est sollemniter proclamans hos fideles heroice virtutes exercuisse et in fidelitate gratiae Dei duxisse vitam, potentiam agnoscit Spiritus sanctitatis qui est in ea, et spem sustinet fidelium his illos praebens tamquam exemplaria et intercessores. « In circumstantiis difficillimis per totam historiam Ecclesiae, semper sancti et sanctae fuerunt fons et origo renovationis ». « Sanctitas Ecclesiae est profecto secretus fons et mensura infallibilis eius operositatis apostolicae et impetus missionarii ».
Humbertus de Alencar Castello Branco
Humbertus, vulgo Humberto de Alencar Castello Branco (Fortalexiae natus die 20 Septembris 1897; mortuus in Messejana, inde non longe distante, die 18 Iulii 1967) fuit miles et politicorum peritus Brasilianus, qui a die 15 Aprilis 1964 usque ad diem 15 Martii 1967 fuit Brasiliae praeses.
Canonizatio
Fontes
Catechismus Catholicae Ecclesiae, Pars Prima - Professio Fidei, Sectio Secunda: Fidei Christianae Professio, Caput Tertium - Credo in Spiritum Sacntum, Articulus 9 - «Credo Sanctam Ecclesiam Catholicam», Paragraphus 3 - Ecclesia est una, sancta, catholica et apostolica, II. Ecclesia est sancta''. Ioannes Paulus PP. II, Ex Arce Gandulfi, die 15 Augusti 1997.
Tonga
Demographia
Ludus Litterarius inter sex annos et quatuordecim annos natos obligatorius gratuitusque in publicis scholis est. Missionum scholae circa 8 centesimae litterarii et 90 centesimae Educationis Secundariae praebent. Publicae scholae reliqua constituunt. Educatio superior magistrorum, gerontologicam medicamque exercitationes, parvam femineam universitatem, femineum negotiorum collegium et privatarum agrariarum scholarum numerum includit. Maxima educationis superioris pars ultramarina impletur.
Linguae Tongana et Anglicana insularum lingua publica sunt. Tongana lingua Polynesia, Uveanae, Niveanae, Havaianae et Samoanae arte conexa, est.
Religio
Quotidiana vita valde Polynesicis memoriis et praesertim Religione Christiana adfecta est; verbi gratia, omnes commerciales oblectatoriaeque activitates e media nocte diei Saturni usque ad mediam noctem diei Solis cessant, et constitutio Sabbatum sacrum in perpetuum declarat. Ex anno 2006 certa Tonganorum maioritas Methodisticae traditioni (vide numeros infra) haesa est cum Catholica minoritate et Mormonum asseclarum numero. Officiales numeri ex ultimo gubernativo censu anni 2006 monstrant (confer www.pmo.gov.to/tongastats Tongastats) quattuor praecipuas ecclesiasticas affiliationes in regno esse sic:
Cultura et diaspora
Humani in Tonga forsitan 3000 annorum vixerunt, e colonia in exeuntibus Lapiticis temporibus. Incolarum cultura certe multum per hoc tempus longum variavit. Ante Europaeorum exploratorum adventum, exeunte saeculo septimo decimo et ineunte saeculo duodevicensimo, Tongani crebros contactus cum suis proximis oceanicis vicinis, Vitis et Niue. Saeculo undevicensimo, adventis Occidentalibus mercatoribus missionariisque, Tongana cultura magnopere variavit. Populus aliquae credibilia habitusque repudiavit et alia adoptavit. Aliquae accommodationes saeculo undevicensimo et ineunte saeculo vicensimo factae nunc in controversiam civilizationis Occidentalis variatione vocantur. Hodierni Tongani crebro fortia vincula cum transmarinis terris habent. Multi Tongani in Australiam, Novam Zelandiam aut in Civitates Foederatas emigraverunt opus et maiorem naturam victus quaesitum. Inter Civitates Foederatas, urbes quibus sunt notabilis hominum Tonganorum-Americanorum numerus sunt Seattlum in Vasingtonia; Portlandia in Oregonia; Ancoraria in Alasca; Imperium Interius, Sanctus Matthaeus, Palus Altus Orientalis, Sanctus Bruno, Quercupolis, Sanctus Iosephus, Anglisilva, Angelopolis in California; Urbs Lacus Salsi in Uta; Kona et Lahaina in Havaiis; Reno in Nivata; Petropolis in Florida; et Eulessopolis in Texia, in metropolitana Dallasii-Arcis Vorthensis regione. Magnae communitates Tonganae Tutuilam in Samoa Americana, Aucopolin in Nova Zelandia, et Melbournum Sydneiumque in Australia quoque incolunt. Tongana diaspora propinqua vincula cum cognatis domi retinet, et Tongani reditus portio e pecuniae missionibus cognatis (crebro senibus) magni momenti qui in Tonga manere malunt deducit.
Artes athleticae
Unus solum Tongae repraesentans in podium Olympicum ascendit. Anno 1996, Paea Wolfgramm argentum in pugilatu in categoria amplius 91 chiliogrammatum (pondere supergrave) in Olympiis Aestivis anni 1996 Atlantae obtinuit.
Consociatio Artium Athleticarum Tongae et Comitatus Olympicus Nationalis (Anglice Tonga Sports Association and National Olympic Committee, anno 1963 creatus, a Comitatu Olympico Internationali e 1984 agnoscitur.
Tonga solidam harpasti XV turmam civitatis, turmam civitatis harpasti XV Tongae (Anglice Tonga National Rugby Union Team) habet et bonum clarissimorum lusorum numerum campionatui Australiano harpasti XV suppeditat.
Tonganus kailao pro Neo-Zelandiensi haka est.
Tonga in certamine mundano ictufollii (Anglice hitball), nova ars athletica decennio 210, anno 2006 propter ictufollii lusorem Jahiri Tumassa vicit per certamen ultimum in quo 5-4 Graecum Jimy Estanos in Francia vicit. Haec victoria sic civitati proximum certamen mundanum apparare permisit, quod Iunio 2008 explicatum est.
Media
Regionalis distributio
Nationalis distributio
Marcus Arrecinus Clemens
Marcus Arrecinus Clemens (natus mortuusve ignoto anno) eques Romanus atque praefectus praetorio fuit. Patria Arrecini Pisaurum erat. Caligula imperatore regnante praefectus praetorio factus est. Interfuit coniurationi, qua Caligula 24 Ianuarii 41 necatus est. Filium Marcum Arrecinum Clementem habuit, qui anno 70 - 71 praefectus praetorio erat et filiam Arrecinam Tertullam (mortua ante 65), quae Tito imperatori nupsit.
Elegia
Elegia est distichon binis versibus constans, quorum primus hexameter est, sicut in carmine epico; alter autem pentameter:
Dicitur elegia tempore antiquo esse ad tibias cantata, poetaeque elegiarum fuisse etiam tibicines, sicut et Mimnermus ille tibicen et amator tibicinarum.
Formam elegiae constat proximam heroico versui esse, sed elegiae saepius convivia et amatorum mores quam magna proeliorum regumque gesta tractant. Exemplum:
Historia
In principio, soli Graeci antiqui elegia usi sunt in carmine funerali. Sunt qui putent nomen huius poetici generis esse a Graecis verbis ε λεγε ε λεγε 'vae plora vae plora!' Qua de causa hac significatione homines hodie interdum verbis elegia et elegiaca utuntur pro picturis et alis operibus de luctu tristitiaque factis.
Poetae Graeci elegiarum periti fuerunt Callinus, Mimnermus, Phocylides, Solon, Theognis, Tyrtaeus, Xenophanes, et nonnulli nobis notis poetae minores: Adespota, Asius, Critias, Demodocus, Dionysius Chalcus, Euenus, et Philiadas.
Gaius Cornelius Gallus poeta Romanus primus Elegias Augustanas excoluit, sed omnia eius carmina amissa sunt. Tibullus, Propertius, Ovidius fuerunt maiores elegiarum poetae. Catullus quoque, in carmine 68, elegiae appropinquat.
Multi poetae recentiores elegias scripserunt. Unus e sollertissimis habetur Ioannes Miltonus. Celeberrima sunt carmina a Goethio Romae conscripta, ab eo ipso Römische Elegien (Elegiae Romanae) dicta. Anno 1923 Rainerius Maria Rilke suas Duineser Elegien (i. e. Elegiae Duinenses), collectaneum opus decem carmina continens, edidit, quae annis ab 1912 ad 1922 conscripserat. His carminibus, quamquam formam elegiae propriam, praecipue dimetrum, non ad amussim aequiperant, poeta praecepta canonica sollerter varians nomen elegiae imposuit.
Iacobus Michael Curley
Iacobus Michael Curley (Bostoniae natus die 20 Novembris 1874; ibidem mortuus die 12 Novembris 1958) fuit politicorum peritus  Americanus factionis Democraticae, qui inter alia Bostoniae praefectus urbis, ab anno 1935 usque ad annum 1937 Massachusettae gubernator et fuit. Praeterea Curley in Camera Repraesentantum Civitatum Foederatarum populi legatus fuit.
Carolus Franciscus Hurley
Carolus Franciscus Hurley (natus Cantabrigiae, Massachusettensi in urbe die 24 Novembris 1893; mortuus die 24 Martii 1946), fuit politicorum peritus  Americanus factionis Democraticae, qui inter alia ab anno 1937 usque ad annum 1939 Massachusettae gubernator fuit.
Ferdinandus Collor de Mello
Ferdinandus Collor de Mellom vulgo  Fernando Collor de Mello  (in Urbe Fluminensi natus die 12 Augusti 1949), alumnus Universitatis Foederalis Alagoasensis, est rerum politicarum peritus Brasilianus, qui a die 15 Martii 1990 usque ad diem 29 Decembris 1992 Brasiliae praeses fuit.
Luscinia megarhynchos
Luscinia megarhynchos (Graece μέγας 'magnum' + ῥύγχος 'rostrum') est species avium familiae Muscicapidarum ordinis Passeriformium, cantu pulchro fortique nobilis. Haec est luscinia Romanis antiquis nota, poëtice etiam aëdon (ἀηδών) appellata, atque philomela (φιλομήλα), ex Philomela, in fabula Graeca filia Pandionis, quae in lusciniam (vel hirundinem) mutata est.
Apud Plinium
Gaius Plinius Secundus in Naturali historia haec de luscinia scribit: "Lusciniis diebus ac noctibus continuis XV garrulus sine intermissu cantus densante se frondium germine, non in novissimis digna miratu ave. primum tanta vox tam parvo in corpusculo, tam pertinax spiritus; deinde in una perfecta musica scientia: modulatus editur sonus et nunc continuo spiritu trahitur in longum, nunc variatur inflexo, nunc distinguitur conciso, copulatur intorto, promittitur revocato, infuscatur ex inopinato, interdum et secum ipse murmurat, plenus, gravis, acutus, creber, extentus, ubi visum est, vibrans, summus, medius, imus. breviterque omnia tam parvulis in faucibus, quae tot exquisitis tibiarum tormentis ars hominum excogitavit, non ut sit dubium hanc suavitatem praemonstratam efficaci auspicio, cum in ore Stesichori cecinit infantis. ac ne quis dubitet artis esse, plures singulis sunt cantus, nec iidem omnibus, sed sui cuique. certant inter se, palamque animosa contentio est. victa morte finit saepe vitam spiritu prius deficiente quam cantu. meditantur aliae iuveniores versusque quos imitentur accipiunt. audit discipula intentione magna et reddit, vicibusque reticent: intellegitur emendatae correptio et in docente quaedam reprehensio. ergo servorum illis pretia sunt, et quidem ampliora quam quibus olim armigeri parabantur. scio HS VI candidam alioqui, quod est prope invisitatum, venisse, quae Agrippinae Claudi principis coniugi dono daretur. visum iam saepe iussas canere coepisse et cum symphonia alternasse, sicut homines repertos qui sonum earum addita in transversas harundines aqua foramen inspirantes linguaeve parva aliqua opposita mora indiscreta redderent similitudine. sed hae tantae tamque artifices argutiae a XV diebus paulatim desinunt, nec ut fatigatas possis dicere aut satiatas. mox aestu aucto in totum alia vox fit, nec modulata aut varia; mutatur et color. postremo hieme ipsa non cernitur. linguis earum tenuitas illa prima non est quae ceteris avibus. pariunt vere primo, cum plurimum, sena ova."
Castellina (Provincia Senensis)
Castellina vel Castellina Trivianensis (deinde: Castellina Clantiana) (Italiane: Castellina in Chianti) est oppidum Italiae et municipium, circiter 2 970 incolarum, in Regione Tuscia ac in Provincia Senensi situm. Incolae Castellinenses appellantur.
Fractiones
Canale, Casanuova di Pietrafitta, Caselle Sant'Agnese, Cavallari, Crocefiorentina, Fioraie, Lilliano, Macie, Piazza, Rencine, San Leonino, San Quirico, Santa Maria a Grignano, Sant'Agnese, Tregole.
Mauritius Ioseph Tobin
Mauritius Ioseph Tobin (Bostoniae natus die 22 Maii 1901; mortuus in  Scituate die 19 Iulii 1953) fuit politicorum peritus  Americanus factionis Democraticae, qui inter alia Bostoniae praefectus urbis, ab anno 1945 usque ad annum 1947 Massachusettae gubernator et minister fuit.
Camirus (urbs)
Camirus (Graece ) est urbs antiqua insulae Rhodi et usque ad annum 2010 demus pristinae praefecturae Dodecanesi in Graecia, cuius sedes erat Sorone. Ex tunc est unitas popularis ad demum Rhodum pertinens.
Urbs antiqua
Urbs antiqua in tribus planis aedificata erat: Summo in colle acropolis erat cum templo Athenae deae dedicato et Stoa. Receptaculum aquam 600 m³ continens, quod 400 familiis suffcit, saeculo sexto a.C.n. aedificatum est, supra receptaculum autem Stoa. Stoa ex duobus columnarum Doricarum ordinibus constabat, quae tabernis locum praebebat.
Ipsa urbs medio in plano sita erat. Inferiore in plano templum Doricum repertum est, quod verisimiliter Apollini dedicatum erat.
Tempore praehistorico locus a Graecis Mycenaeis inhabitatus erat, ipsa urbs a Doribus condita est. Terrae motu anno 226 a.C.n. urbs cum templo deleta est.
Incolae noti
Δήμος Καμείρου
Molisium (discretiva)
Molisium significare potest:
Alvarus Uribe
Alvarus Uribe, vulgo plene Álvaro Uribe Vélez (natus Medellii die 4 Iulii 1952), alumnus universitatis Antioquiensis, est politicus Columbianus. A die 7 Augusti 2002 usque ad 7 Augusti 2010 fuit Columbiae praeses.
Rogerius Wolcott
Rogerius Wolcott (Bostoniae natus die 13 Iulii 1847; mortuus die 21 Decembris 1900), iuris consultus, fuit politicorum peritus Americanus factionis Republicanae, qui inter alia ab anno 1896 usque ad annum 1900 Massachusettae gubernator fuit.
Winthrop Murray Crane
Winthrop Murray Crane (natus in Dalton die 23 Aprilis 1853; ibidem mortuus die 2 Octobris 1920), magister officinarum, fuit politicorum peritus Americanus factionis Republicanae, qui inter alia ab anno 1900 usque ad annum 1903 Massachusettae gubernator fuit. Postea, accurate ab anno 1904 usque ad annum 1913, Crane Massachusettae legatus in senatu Civitatum Foederatarum fuit.
Brändö
Brändö seu Insula Sancti Iacobi (Nomen Suecicum 'insulam ignitam' significat) est commune orientalissimum Alandiae. Plerumque est commune Brändö aquosa (88.6%). 516 homines ibi habitant, quo fit, ut stet in ordine magnitudinum urbium Finnicarum 423. Suecica est lingua usitatissima, qua 91% incolarum loquuntur.
Ray Charles
Ray Charles (natus Raymond Charles Robinson in Albany, Georgia die 23 Septembris 1930; mortuus in Beverly Hills Californiae die 10 Iunii 2004) fuit Americanus iaz et blues musicus. Anno 1980, Charles in pellicula The Blues Brothers egit. Glaucomate octavo aetatis anno caecatus est.
Robertus Fiske Bradford
Robertus Fiske Bradford (Bostoniae natus die 15 Decembris 1902; mortuus die 18 Martii 1983), causidicus, fuit politicorum peritus Americanus factionis Republicanae, qui inter alia ab anno 1947 usque ad annum 1949 Massachusettae gubernator fuit.
Tancredus Neves
Tancredus, vulgo Tancredo Neves (natus in São João del Rey die 4 Martii 1910; Urbe Fluminensi mortuus die 21 Aprilis 1985), alumnus Universitatis Foederalis Fodinarum Generalium et iuris consultus, fuit politicorum peritus Brasilianus, qui breviter a die 15 Martii usque ad diem 21 Aprilis 1985 Brasiliae praeses fuit.
Vulgus
Vulgus dicitur multitudo hominis statu dimisso societatis proletarii seu multitudo plebium.
Marianus Ospina Pérez
Marianus Ospina Pérez (natus Medellii die 24 Novembris 1891; Bogotae mortuus die 14 Aprilis 1976) fuit politicorum peritus qui a die 7 Augusti 1946 usque ad diem 7 Augusti 1950 Columbiae praeses fuit.
Fridericus Chopin
Fridericus Franciscus Chopin (Polonice Fryderyk Franciszek Chopin, Francice Frédéric François Chopin, natus Żelazowa Wola in vico die 1 Martii 1810; Lutetiae obiit die 17 Octobris 1849) fuit compositor Polonicus et clavilista egregius aevi romantici, qui opera plerumque pro clavili composuit. Ab anno 1831 exsul in Francia vixit. Universe notus est unus e praestantibus sui aevi musicis, cuius "ingenium poeticum, in technica ratione professionali conditum, singulare sua aetate erat."
De vita
Chopin natus est Fryderyk Franciszek Chopin in Ducatu Varsoviensi, accurate Żelazowa Wola in vico Varsoviano, qui ducatus. anno 1815 pars Poloniae Congressionalis factus est. Puer mirabilis educationem mox confecit, et sua prima opera Varsoviae composuit antequam a Polonia discessit anno aetatis suae vicensimo, minus quam unus mensis ante rebellionem Novembrem.
Anno suae aetatis vicensimo uno, Lutetiae habitare coepit, ubi compositor et doctor clavilis se sustinebat, postquam, ultimis suae vitae annis undevicensimis, solum tricies in publico perfuctus est, quia familiaritatem salon malebat. Amicus factus est Francisci Liszt, ac multi alii musici criticique suae temporis eum admirabantur, Roberto Schumann non excluso.
Post pactionem nuptialem cum Maria Wodzińska annis 1836 et 1837 defectam, in affinitatem saepe turbulentam Amantinae Dupin (Georgii Sand melius notae) scripticis Francicae pervenit. Iter breve et infelix in Maioricam cum Sand annis 1838 et 1839 unum ex eius fertilissimis compositionis temporibus erat. Eius ultimis annis salarium ab Ioanna Stirling admiratore accepit, sub cuius aegide Scotiam anno 1848 visit. Plurimum suae vitae Chopin morbosus erat. Lutetiae anno 1849 mortuus est, anno tricensimo nono suae aetatis, pericardite ut videtur, tuberculose aggravato.
Ferdinandus Henricus Cardoso
Ferdinandus Henricus Cardoso (Lusitanice Fernando Henrique Cardoso Urbe Fluminensi natus die 18 Iunii 1931), alumnus et mox professor Universitatis Paulopolitanae, est rerum politicarum et sociologiae peritus Brasilianus, qui a die 1 Ianuarii 1995 usque ad diem 1 Ianuarii 2003 praeses Brasiliae fuit.
Anno 2000, Praemium principum Asturianrum accepit.
Iosephus Sarney
Iosephus Sarney (Lusitanice José Sarney natus Pinheiro in provincia Maragnanensi Brasiliae die 24 Aprilis 1930) est scriptor et politicorum peritus Brasilianus, qui a die 21 Aprilis 1985 usque ad diem 15 Martii 1990 fuit praeses Brasiliae. In Academiam Litterarum Brasiliensem cooptatus est.
Universitatem Foederalem Maragnanensem frequentavit.
Index Gubernatorum Tennesiae
Hic est index Tennesiae gubernatorum.
Index poëtarum et poëtriarum
Poëta et poëtria est poëmatum vel carminum compositor.
De poëtis Marcus Tullius Cicero ita dixit: "Saepe enim audivi poetam bonum neminem [...] sine inflammatione animorum exsistere posse et sine quodam afflatu quasi furoris."
Christina Lieberknecht
Iuventus et munus
Lieberknecht filia pastoris evangelici est. Post scholam finitam ab anno 1976 apud Universitatem Litterarum Ienensem theologiae studebat, anno 1982 primam probationem accepit atque vicaria facta est, anno 1984 secundam probationem accepit, et tum ad annum 1990 pastor in pago Wimariae fuit.
Cursus honorum
Anno 1981, sodalis CDU Rei publicae Democraticae Germanicae factus est. Cum res novae anno 1989 studerentur, Lieberknecht flagitabat ut CDU foedus cum SED, factione communista, finiret. Eodem anno in praesidium CDU creata est. Ab anno 1990, administra Thuringiae culturae erat (ad usque 1992) et ab 1991 sodalis senatus terrae Thuringiae est. Cum anno 1992 Iosepho Duchač (CDU), praeside ministrorum obiectabatur, quod olim agens in rebus ministerii securitatis rei publicae fuisset, Lieberknecht intercessionis causa ab officio suo se recessit. Die 23 Ianuarii 1992, Duchač honorem deposuit. Successor eius Bernhardus Vogel (CDU) eam administrem rerum Foederalium et Europaearum fecit, ab anno 1994 administra cancellariam civitatis Thuringiae rexit. Anno 1999 praeses senatus terrae Thuringiae electa est, quem honorem ad annum 2004 tenebat, cum praeposita legatorum CDU facta esset. Anno 2008 a Theoderico Althaus praeside ministrorum administra Thuringiae rerum socialium, familiarum salutisque publicae nominata est. Cum Althaus post electionem perditam anni 2009 ab honore se recessisset, factio eius CDU, qui foedus cum SPD fecerat, eam novam praesidem ministrorum proposuit. Die 30 Octobris a senatu terrae electa est, neque prius quam tertio suffragio. Anno 2014 SPD post electionem habitam foedus regendi finivit atque novum foedus cum factionibus Viridibus atque Sinistra iniit. Die 5 Decembris 2014 Bodo Ramelow (Sinistra) successor Christinae Lieberknecht praeses ministrorum Thuringiae electus est.
Sciamhaevum
Sciamhaevum seu Sanghaevum  (Sinice: 上海, Pinyin: Shànghǎi) in ripa fluminis Caerulei maxima urbs Sinarum est.
Nostra autem aetate regio Sanghaevi, quem turba supra ducenties centenorum milium civium incolat, numeratur inter maximas regiones urbanas et Sinarum et orbis terrarum. Urbs ut municipium statu provinciae Sinensis administratur.
Initio urbs neque magna neque ampla fuit, sed oppidum vestimentorum pisciumque. Anno 1842 foedus Nanchinense urbem, quae portus secundo loco est, et pauca alia oppida secundis locis sita commercio patefecit, ut nemini impediente mercatores negotiarentur cum civitatibus solis occidentis. Saeculo undevicensimo urbs gradatim crescebat in nexum commercialem maximi momenti inter solem occidentem et orientem.
Sinibus autem in saeculo MM a disciplina et statu rei publicae communisticae rectibus urbs hunc locum maximi momenti amisit. At reformis politicis oeconomicisque a Deng Xiaoping introductis Sanghaevum annis MCMXC iterum in sedem ad omnes nationes pertinentem commercii crevit. Ex anno MMV portus onerarius Sanghaevi maximus toti orbis terrarum est.
Elsa (vicus)
Elsa vel Aelsa  (alia nomina: Grascianum) (Italiane: Gracciano d'Elsa) est vicus Italiae, in municipio Collis in Provincia Senensi et in Regione Tuscia situs.
Historia
Elsa (Aelsa) statio in via Francigena fuit, quae in Aevo Medio peregrinos Romam duxit. In itinerario Sigerici Elsa, cum nomine Aelse, submansio XIII fuit.
Plebs Aelsae celeberrima ecclesia plebana Elsae ad viam Francigenam fuit; hodie plebs deleta est.
Isaias de Noronha
Isaias de Noronha (Urbe Fluminensi natus die 6 Iulii 1874; mortuus in  Jacarepaguá die 29 Ianuarii 1963) fuit miles Brasilianus, qui fuit sodalis collegii quod Brasiliae post praesidis Washington Luís depositionem praefuit.
Marcius Melo
Márcio Melo (natus Florianopoli die 26 Maii 1906; Urbe Fluminensi mortuus die 31 Ianuarii 1991) fuit miles Brasilianus, qui fuit sodalis collegi militaris qui anno 1969 sexaginta dies accurate a die 31 Augusti usque ad diem 30 Octobris ad interim Brasiliae praefuit.
Hadrianus Auzout
Hadrianus Auzout (Rothomagi die 28 Ianuarii 1622; Romae die 23 Maii 1691) fuit astronomus et physicus Francicus. Auzout fuit  sodalis Academiae Scientiarum Lutetiae et Regalis Societatis Londinii accurate in hac anno 1666 cooptatus est.
Monticianum
Monticianum (alia nomina: Castrum Monticiani, Montisianum ) (Italiane: Monticiano) est oppidum Italiae et municipium, circiter 1 565 incolarum, in Regione Tuscia ac in Provincia Saenensi situm. Incolae Monticianenses appellantur.
Epitacius Lindolfo da Silva Pessoa
Epitacius Lindolfo da Silva Pessoa  (Lusitanice:  Epitácio Lindolfo da Silva Pessoa, natus in Umbuzeiro die 23 Maii 1865; Petropoli mortuus die 13 Februarii 1942) fuit politicorum peritus Brasilianus, qui a die 28 Iulii 1919 usque ad diem 15 Novembris 1922 Brasiliae praeses fuit.
Philippus Brunelleschi
Et asteroides 6055 Brunelleschi in eius honorem nominatus est.
Poësis epica
Poësis epica (a verbo Graeco ἔπος, -εος 'verbum, carmen') est genus poesis in qua gesta hominum vel verorum vel fictorum narrantur, praecipue ex tempore remoto. Saepe in his fabulis dei in tellurem descendunt, ut se inter res humanas interponant. De terris Mediterraneis, clarissima carmina epica sunt Homeri Ilias et Odyssea et Vergilii Aeneis. In Asia, inter notissima poematibus epicis sunt Mahabharata et Ramayana (ambae ex India) et Epica Gilgamesi (e Mesopotamia). Poesis epica modo reges vel regna glorificat (sicut Cantus Rolandi, etiam Aeneis, imperatori Augusto dicatus), vel modo originem populi explicat (ut Aeneis, qui originem Romanorum antiquorum narrat). Hodierno tempore, poemata epica rarius componuntur.
Augustus Hamann Rademaker Grünewald
Augustus Hamann Rademaker Grünewald (Urbe Fluminensi natus die 11 Maii 1905; ibidem mortuus die 13 Septembris 1985) fuit miles Brasilianus, qui fuit sodalis collegi militaris qui anno 1969 sexaginta dies accurate a die 31 Augusti usque ad diem 30 Octobris ad interim Brasiliae praefuit.
Poësis epica
Partes epicorum carminum
Multa carmina epica similes partes habant. Partes quae saepe videntur sunt:
The Firm (pellicula 1993)
The Firm est pellicula a moderatore cinematographico Sydney Pollack Americano anno 1993 facta secundum mythistoriam eiusdem tituli a Ioanne Grisham scriptam et anno 1991 editam.
Argumentum pelliculae
Mitchius McDeere, iuris consultus in Harvard Law School summa cum laude eruditus, munus quam quaestuosissimum a grapheo advocatorio Memphitano Bendini, Lambert & Locke sibi oblatum accipit. Itaque McDeere cum Abbia uxore Memphim migrat, in aedibus lautis considunt, novoque autocineto Mercedes-Benz convolutabili tecto vehuntur, quorum omnium sumptus a societate negotiali praebentur. Initio his commodis valde oblectantur.
Averius Tolar conlega senior Mitchio datur exercitor, qui eum ad mores severos societatis educet, fidelitatemque et familiaritatem ac magnorum praemiorum spem ei inculcet. Abbia autem domiseda vitam solitariam nimisque tranquillam vivit, cum maritus operum officiis onestus matrimonio nocens diem de die in grapheo detineatur. Abbia vitam suam nimia rectura cohiberi sentit.
Mox autem Mitchius duos advocatos societatis vitam amisisse cognoscit. Etiam alia obscura animadvertit, sicut hoc: omnino quattuor iuris consultos societatis obscuris condicionibus obiisse; societatem in primis id agere, ut clientes divites in tributis effugiendis adiuvet. Praeterea in itinere operario ad Caimanas insulas facto Mitchius apud Averium acta ad illos quattuor socios mortuos pertinentia invenit. Paulo post Mitchius in tenebris ad adulterium inlicitur a puella venustissima, quam Guilelmus DeVasher, custos a securitate societatis, empserat eo consilio, ut delicti photographematibus a Mitchio, ne cuiquam arcana societatis patefaceret, extorquere posset.
Etiam FBI Mitchium adit declaratque Bendini, Lambert & Locke societatem, conductorem Mitchii, familiae Morolto mafiosae inservire, plurimosque advocatos societatis lavationis pecuniae et fraudum fiscalium conscios esse. Domum ipsius mechanematibus exploratoriis scatere. Nisi ipse horum scelerum reus fieri vellet, documenta scelerum in Caimanis insulis conservata officio FBI subministret.
Mitchius has res ipse sciscitatus FBI recte sentire comperit. Etiam, cum se a societate custodiri sciat, cautissime sibi agendum esse intellegit. Nec nescit se, si secreta clientium prodiderit, iure agendi licentiam amissurum esse. Mitchius magno pretio hoc propositum accipit. Praeterea, ut Raimundus frater ex carcere dimittatur, flagitat.
Mitchius, quomodo curriculum suum conservare possit, invenit. Animadvertit enim societatem nimias horas operarias in rationem referre et nimium pecuniae a clientibus poscere solere. Cum rationes per cursum publicum mitti soleant, de gravi fraude cursuali agi constat, quae in Civitatibus Foederatis severe puniri debet. Itaque Mitchius FBI suadet, ut societatem fraudis cursualis accusent. Eiusmodi relationes omnibus clientibus societatis, inclusis mafiae coryphaeis, dimittit. Deinde coryphaeos adit in persona iuris consulti, qui fraudes societatis aperuit, illisque declarat se velle eorum causam agere in actione, quam societati intendere cogitat. Si enim eorum causam procurare sibi liceat, dum vivit, tacendi officio obligetur. Coryphaei familiae Morolto inviti consentiunt.
His constitutis rebus Mitchius, mafia adversus societatem adducta, curriculum suum continuare potest. Postremo omnia bene eveniunt, nam Abbia uxor Mitchio adulterium ignoscit, cum istam puellam empticiam insidiatricem societatis fuisse ex Averio audisset. Itaque Mitchius cum Abbia feliciter vetere autocineto vectus Bostoniam revertitur.
Washington Luís Pereira de Sousa
Washington Luís Pereira de Sousa (natus in Macaé die 26 Octobris 1869; Urbe Paulistana mortuus die 4 Augusti 1957) fuit politicorum peritus Brasilianus, qui a die 15 Novembris 1926 usque ad diem 24 Octobris 1930 Brasiliae praeses fuit.
Aurelius de Lira Tavares
Aurelius de Lira Tavares (natus in João Pessoa die 7 Novembris 1905; Urbe Fluminensi mortuus die 18 Novembris 1998) fuit politicorum peritus Brasilianus, qui fuit sodalis collegi militaris qui anno 1969 sexaginta dies accurate a die 31 Augusti usque ad diem 30 Octobris ad interim Brasiliae praefuit.
Index Gubernatorum Indianae
Hic est index Indianae gubernatorum.
Ioannes Belushi
Ioannes Adam Belushi (natus Sicagi Illinoesiae die 24 Ianuarii 1949 in familia e Albania oriunda; psychotropicorum medicamentorum abuso in West Hollywood die 5 Martii 1982 perivit), Iacobi Belushi frater, est musicus et histrio Americanus.
Bertrandus Russell
De vita
Eius sponsor atheisticus fuit Ioannes Stuart Mill.
Rebellationem Britannicorum saeculo vicesimo ineunte contra idealismum duxit. Unus ex conditoribus analyticae philosophiae habetur cum praedecessoribus Gottlob Frege et Ludovico Wittgenstein. Unus e maximis saeculi vicesimi logicis putatur. Principia Mathematica scripsit, conatum mathematicum in dialectica fundatum.
Eius opusculum philosophicum "De Denotatione" formulam philosophicam consideratur. Eius scripta magnam auctoritatem habent in dialectica, mathematica, theoria copiarum, linguistica, et philosophia, praesertim in philosophia linguae, epistemologia, et metaphysicis.
Russell strenue bella opposuit atque commercium illimitatum, imperialismum et idealismum suasit. Russell ad carcerem missus est quod in Bello Mundiale Primo militare recusavit. Etiam contra Bellum Indosinense II et bombam atomicam opposuit. Cogitatio sua erat agnosticismi vel atheismi.
Russell sodales Regalis Societatis Londiniensis fuit; in eam anno millesimo nongentesimo octavo cooptatus est. Anno millesimo nongentesimo quinquagesimo, Russell Nobeliano Litterarum Praemio coronatus est, "propter varia significantiaque scripta eius, in quibus ideas humanitarias et libertatem sentiendi defendit".
Primus minister Ioannes Russell fuit Bertrandi Russell avus.
Iacobus Belushi
Iacobus Belushi (Jim Belushi; natus in familia Albaniae oriunda die 15 Iunii 1954 Sicagi Illinoesiae), Ioannis Belushi frater, est musicus et histrio Americanus.
Andreas Pastrana Arango
Andreas, vulgo Andrés Pastrana Arango (natus Bogotae die 17 Augusti 1954), alumnus Collegii Maioris Rosarii in urbe natali, causidicus et legatus, praesidis Misael Pastrana Borrero filius, fuit a die 7 Augusti 1998 usque ad diem 7 Augusti 2002 Columbiae praeses, vestigiis ingressus patris.
Vergilius Barco Vargas
Vergilius Barco Vargas (natus in Cúcuta die 17 Septembris 1921; Bogotae mortuus die 20 Maii 1997), machinator, fuit politicorum peritus qui a die 7 Augusti 1986 usque ad diem 7 Augusti 1990 Columbiae praeses fuit.
Ioachim Monzó
Ioachim Monzó, Catalane Joaquim Monzó, etiam dictus Quim Monzó, est fabulator et diurnarius, natus Barcinone 1952. Catalana lingua scribit,
Vitae narratio
Ineunte decennio 1970 Ioachim Monzó scripsit quem condicionem rerum in Vietnamia, Cambosia, Hibernia Septentrionalis esse, ut illa scripta Barcinonenses ephemerides vulgarent. Postea bonorum aequandorum ratione devicta commentarios de Praga et Bucarestum scripsit, atque de creatione Foederatarum Americae Civitatum rei publicae principis, de Israel cum secunda Intifada orta est... Eius commentaria atque fabulas germanae ironiae plena sunt. Ex eius multis collectis commentariis, illa compilatio, Catorze ciutats comptant-hi Brooklyn (Quattuordecim urbes cum Comitatus Bruclinum), cum Urbs Novum Eboracum angustias statim ex 11 Septembris 2001 describeret, conspicua est. Autumno qui fuit annus bis millesimus septem, Germaniae, cum litterae catalanae in loco honoratissimi hospitis evocatae essent, orationem Francoforti libri mercatus dedicationis die recitavit. Eius paginas, quae per ephemeridem La Vanguardia vulgatae sunt, plurimi studiosi cotidiane legunt.
Opera
Fabulas, fabellarum et scripta compilationes edidit. Eius libri in amplius viginti linguas conversi sunt. Plura praemia abstulit: Fabulae  praemia Prudenci Bertrana atque El Temps, narrationis  praemium Urbis Barcinonis,  praemia Lletra d'Or atque Maria Àngels Anglada, Cataloniensis Civitatis et Nationis Litterarum  praemium, atque Serra d'Or quater ei Doctorum  praemium tribuit.
Henricus Queuille
Henricus Queuille (natus in Neuvic d'Ussel die 31 Martii 1884 – obiit die 15 Iunii 1970) fuit medicus, vir publicus, et ter Praeses Consilii Franciae.
Iulius Caesar Turbay Ayala
Iulius Caesar Turbay Ayala (Bogotae natus die 18 Iunii 1916; ibidem mortuus die 13 Septembris 2005), causidicus, fuit politicorum peritus qui a die 7 Augusti 1978 usque ad diem 7 Augusti 1982 Columbiae praeses fuit.
Allium
Allium est:
Tragoedia
Tragoedia (Graece ) est genus dramaticum. Clarissimi hac in arte apud Graecos fuerunt Aeschylus, Sophocles Euripidesque, quorum tragoediae nonnullae integrae ad nostram aetatem pervenerunt. Romani Graecos imitari temptaverunt. Senecae tantum opera aliquot exstant; Enni, Pacuvi, aliorum poetae prisci operum tantum fragmenta exstant.
Plures libri continent fragmenta fabularum Graecarum, imprimis liber Tragicorum Graecorum Fragmentorum ab Augusto Nauck editus. Fragmenta fabularum latinarum invenies in libris Remains of Old Latin (h. e. Residua librorum latinorum priscorum) in bibliotheca Loeb Classical Library nomine.
Societas Geologica Germaniae
Societas Geologica Germaniae (Theodisce: Deutsche Gesellschaft für Geowissenschaften e.V. vel Deutschen Geologischen Gesellschaft) est societas geologia Germania, Berolini constitutum anno 1848.
Alphonsus López Michelsen
Alphonsus López Michelsen (Bogotae natus die 30 Iunii 1913; ibidem mortuus die 13 Iulii 2007), causidicus, fuit politicorum peritus qui a die 7 Augusti 1974 usque ad diem 7 Augusti 1978 Columbiae praeses fuit.
Societas Ornithologica Germaniae
Societas Ornithologica Germaniae (Theodisce: Deutsche Ornithologen-Gesellschaft) est societas ornithologia Germaniae, institutum ornithologiae veterrimum mundi quod Lipsiae constitutum anno 1850.
Flavius Stilicho
right|thumb|200px|[[Diptychon consulare Stilichonis anni circiter 400, Modiciae in thesauro ecclesiae cathedralis conservatum. Monstrat autem Stilichonem cum uxore Serena et filio Eucherio. Puerorum in clipeo Stilichonis sculptorum sunt qui Arcadii Honoriique fratrum Augustorum imagines esse doceant, ut quorum pro tutela atque patrono Stilicho se gesserit.]] Flavius Stilicho (qui anno 359 circiter natus anno 408 die 22 mensis Augusti Ravennae iussu Heracliani ducis exercitus imperatoris Honorii supplicio adfectus est) erat magister militum originis barbaricae et comes stabuli et consul anni 400 et 405. Testis atque interpres rerum a Stilichone gestarum maximus Claudianus poeta extat in carminibus 2–28 et nonnullis carminibus minoribus. Contra ab Orosio Stilichonis facta depinguntur ut vituperanda. Quod Vandalus erat, etiam Arrianus.
De vita
Stilicho in hodierna Germania natus est a patre Vandalo, auxiliario in exercitu Romano, et matre quae civis Romana erat. Tamen semper se Romanum putavit etiamsi erat, sicut plurimi Germani, Arrianus, ergo putatus haereticus. Correcte tres linguas principales illius temporis loquebatur: Germanicam communem, Latinam Graecamque. Historiographiae vir videtur multum ambiguus: putatus dux fidelis causae Imperii Romani, egit negative pro se. Nam Alaricum non pepulit neque limitem ad flumen Rhenum servavit.
Theodosio I regnante, qui ultimus utriusque partis Imperi imperator fuit, miles Romanus fuit. Anno 384 eum ad regem Persam Saporem III misit, ut de pace et partitione Armeniae ageret. Missio felix fuit et Stilicho, cum Theodosium Constantinopoli adisset, generalis factus est, ut limites a Visigothibus defenderet: ille hoc negotium per circa viginta annos habuit. Theodosius quia virtutem eius videbat, ei Serenam suam nepotem uxorem dedit, quae postea filia adoptiva fuit. Eo coniugio nati sunt filius Eucherius et duae filiae, Maria et Termantia, quae uxores imperatoris Honorii fuerunt.
Imperatore Valentiniano II anno 392 interfecto, Stilicho exercitum paravit quod, Theodosio duce, Flavium Eugenium proelio ad flumen Frigidum vicit. In hac quoque pugna Stilicho imperavit, cum haberet subordinatum Alaricum Visigothum (deinde suum inimicum), qui magnam auxiliariorum Gothorum copiam ducebat. Anno 400 una cum Aureliano consulatum gessit.
Monumentum marmoreum annis circa 400 factum et dictum sepulcrum Stilichonis in basilica sancti Ambrosii Mediolani exstat, sed Stilicho hac in urbe sepultus esse vix veri simile videtur. Nam primo testimonia desunt, deinde omnino corpus illis temporibus inquietissimis ac bellicosis a loco supplicii Mediolanum tralatum esse a multis viris doctis denegatur.
Societas Zoologica Germanica
Societas Zoologica Germanica (Theodisce: Deutsche Zoologische Gesellschaft) est societas erudita zoologica Francofurti ad Moenum Germaniae anno 1890 constituta.
Ernestus Samper
Ernestus, vulgo Ernesto Samper Pizano (natus Bogotae die 3 Augusti 1950), alumnus Pontificiae Universitatis Xaverianae in urbe natali, causidicus et oeconomiae peritus, legatus et politicus, a die 7 Augusti 1994 usque ad eundem diem anni 1998 fuit Columbiae praeses.
Segodunum
Segodunum (Francice Rodez) est urbs Francica circiter 24'000 incolarum (anno 2010) et praefecturae Avarionis caput in provincia australi Meridiano et Pyrenaeo. Aevo Romano urbs capitalis fuit civitatis Rutenorum.
Gaetulius Dornelles Vargas
Gaetulius, vulgo Getúlio Dornelles Vargas (natus São Borja in oppido die 19 Aprilis 1882; Urbe Fluminensi manu sua mortuus die 24 Augusti 1954) fuit causidicus et politicorum peritus Brasilianus, qui inter dictaturam militarem bis Brasiliae praeses fuit, a die 3 Novembris 1930 usque ad diem 29 Octobris 1945 et iterum a die 31 Ianuarii 1951 usque ad mortem. In litteris suis claram hanc sententiam enuntiavit: deixo a vida para entrar na História, scilicet "vitam relinquo ut in historiam intrem."
Anno 2014, Vargas iam sexaginta annos mortuo, acta est ab Ioanne Jardim⁠ moderatore pellicula Getúlio, quae ultimos vitae Vargas undeviginti dies enarrat.
Ioannes Manuel Suarez Del Toro Rivero
Ioannes Manuel Suarez Del Toro Rivero (natus in Las Palmas de Gran Canaria die 28 Septembris 1952), oeconomiae peritus est a mense Novembri 2001 praeses motus internationalis Crucis Rubrae et Lunae Rubrae.
Franciscopolis (discretiva)
Franciscopolis nominatur:
Albertus Lleras Camargo
Alberto Lleras Camargo (Bogotae natus die 3 Iulii 1906; ibidem mortuus die 4 Ianuarii 1990), diurnarius et legatus, fuit politicorum peritus qui a die 7 Augusti 1958 usque ad diem 7 Augusti 1962 Columbiae praeses fuit.
Carolus Emmett Yeater
Carolus Emmett Yeater (Charles Emmett Yeater; natus in urbe Osceola Missuriae die 24 Aprilis 1861; mortuus Sedaliae eiusdem civitatis die 20 Iulii 1943), filius Iohannis Jameson Yeater et Sarae Ioannetae Ellis, fuit vice-gubernator insularum Philippinarum (gubernatore F. B. Harrison). A die 5 Martii 1921 usque ad 14 Octobris huius anni, Harrison a munere recesso, Carolus Yeater officia gubernatoris implevit. Antea in consilio ministrorum Philippinarum annis 1917-1919 fuit minister informationis.
Carolus Yeater fuit alumnus et postea gubernator (curator) Universitatis Missouriensis; anno 1889 apud alumnos contionem habuit titulo "The Influence of the West in Nationalization".
Index Gubernatorum Michiganiae
Hic est index Michiganiae gubernatorum.
Aretha Franklin
Aretha Ludovica (vulgo Louise) Franklin, regina soul appellata (nata die 25 Martii 1942 Memphi in urbe Tennesiae; mortua die 16 Augusti 2018 Detroiti in Michigania), fuit clavista et cantrix generis soul Americana. Partes in pellicula The Blues Brothers (1980) egit.
Ioannes Lee Hooker
Ioannes Lee Hooker (natus scilicet die 22 Augusti 1917 in Clarksdale, Mississippia – mortuus est die 21 Iunii 2001 in Los Altos, California) fuit clarissimus Blues musicus Americanus. Anno 1980 Ioannes Lee Hooker etiam in pellicula The Blues Brothers egit.
Claudius Rutilius Namatianus
Claudius Rutilius Namatianus (vixit saeculo quinto) fuit magistratus Romanus qui usque ad honorem praefecti urbis ascendit et a quo in litteris versato unum poema De reditu suo inscriptum nobis relictum est.
Vita
Nihil de eius vita cognitum est nisi quae ipse in poemate suo exposuit. Qui ex opulenta latissimis agris familia Tolosae in Gallia Narbonensi natus primum illic puerilem ætatem egit, deinde patrem Etruriae et Umbriae præsidem factum secutus est. Postquam autem in antiquis litteris Latinis penitus eruditus est, rem publicam ipse capessivit et comes sacrarum largitionum, deinde quaestor sacri palatii, tandem anno 414 præfectus urbi factus est. Quo in tempore litteratissimis viris multum utebatur qui principi in consilio aderant. Cum vero altissimum dignitatis gradum obtineret, anno 417 extremo octobri mense in Galliam Narbonensem redire constituit ut cognosceret quantum patrius fundus a Visigothis, qui tum in Australem Galliam invasissent, vastatus esset. Hoc adeo iter, quod Roma ad patriam prope Tolosam fecit, in poemate subtiliter narravit.
Opus
Poema De reditu suo nobis partim tantum servatum est : totus enim primus liber, sed sexaginta octo tantum primi versus secundi libri fragmentaque ceterorum librorum exstant. In parte autem de operis initio servata enarratur quomodo pridie Kal. Nov. Ostia profectus sit et usque ad Lunam Etruscorum portum iter fecerit, quo a. d. III Id. Nov. advenerit, exacto hoc die tempore anni per quod navigare licebat. Exordium vero poematis magnifica Urbis Romæ laudatio est, in qua « regina pulcherrima mundi » et « genitrix hominum genitrixque deorum » vocatur. Ardenti enim erga Romuli civitatem studio efferebatur poeta ejusque gloriam tum evanescentem graviter desiderabat, adeo ut antiquos Romanos deos colere etiam perstans Christi religionem contemneret Judaicamque gentem quæ « radix stultitiæ » ab eo vocatur. Monachos quoque bis longe vituperat, nec multum in sæculis posterioribus poema lectum et descriptum in monasteriis est, ita ut in uno codice octavo sæculo condito et anno 1493 Bobii reperto partim tantum servatum sit.
Belisarius Betancur
Belisarius Betancur (natus in Amagà die 4 Februarii 1923; mortuus die 7 Decembris 2018), causidicus et scriptor, fuit politicus Columbiae. Alumnus fuit pontificiae universitatis Bolivarianae Medellii in urbe. A die 7 Augusti 1982 usque ad diem 7 Augusti 1986 Columbiae praeses meruit.
Societas Zoologica Franciae
Societas Zoologicae Franciae (Francogallice: La Société zoologique de France) est societas zoologia Francia, Lutetia constitutum anno 1876.
Oldus (praefectura Franciae)
Oldus sive Oltis (Francogallice Lot) est praefectura regionis Meridiani et Pyrenaei civitatis Franciae. Caput praefecturae est urbs Divona Cadurcorum. Praefectura nomen habet e flumine Olte.
Aveyro (praefectura Franciae)
Aveyro  seu Avario (Francice Aveyron) est praefectura Francica regionis Meridiani et Pyrenaei. Caput praefecturae est urbs Segodunum.
Trifolium dubium
Trifolium dubium est species plantarum florentium familiae Fabacearum.
Finnia Orientalis
Finnia Orientalis (Finnice Itä-Suomen lääni; Suecice Östra Finlands län) fuit una ex provinciis Finniae ab anno 1997 ad annum 2009. Provinciae finitimae fuerunt Finnia Occidentalis, Finnia Meriana et provincia Uloensis.
Ab anno 2010 negotia administrativa a magistratu administrationis regionalis (aluehallintavirasto, AVI) Finniae Orientalis procurantur.
Alexander Hay
Alexander Hay (natus Bernae die 29 Octobris 1991; Genavae mortuus die 23 Augusti 1991) fuit iuris consultus et legatus Helveticus. Ab anno 1976 usque ad annum 1987 fuit Consociationis Internationalis Crucis Rubrae dux.
Evan Bayh
Evan Bayh (natus in Shirkieville die 26 Decembris 1955), senatoris Birch Bayh filius et causidicus, est ipse politicus Americanus factionis Democraticae, qui inter alia ab anno 1989 usque ad annum 1997 Indianae gubernator fuit. Nunc accurate ab anno 2009 una cum Ricardo Lugar alteruter Indianae legatorum in senatu est, sed iam mense Februario 2010 nuntiavit in mensis Novembris 2010 petitionibus magistratum haud tertium petiturum esse.
Finnia Orientalis
Insigne
Insigne provinciae Finniae orientalis coniungit insignia regionum historicarum Careliae et Savoniae.
Misael Pastrana Borrero
Misael Pastrana Borrero (natus in Neiva die 14 Novembris 1923; Bogotae mortuus die 21 Augusti 1997) fuit causidicus, oeconomiae et politicorum peritus qui a die 7 Augusti 1970 usque ad diem 7 Augusti 1974 Columbiae praeses fuit. Etiam filius eius Andreas Pastrana Arango Columbiae praeses ab anno 1998 usque ad annum 2002 fuit.
Finnia Orientalis
Urbes
Sunt 66 municipia in Finnia Meridionali quorum urbes maximae sunt:
Nexus externus
Situs Interretialis Provinciae
Cora (discretiva)
Cora potest:
Augusta Auscorum
Augusta Auscorum, vulgo Auch, est urbs Franciae et caput praefecturae Aegirtii in regione Meridiano et Pyrenaeo. Aevo Romano urbs capitalis fuit civitatis Auscorum.
Ecclesia Catholica Romana
Augusta Auscorum est sedes episcopalis Ecclesiae Catholicae Romanae (archidioecesis Auscitana); praesens archiepiscopus est Mauritius Gardès.
Tarba
Tarba (Francogallice Tarbes; Occitanice Tarba) est commune et urbs Francica 44'727 incolarum (anno 2014) praefecturae Pyrenaei Superioris in regione australi Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis). Aevo Romano urbs capitalis fuit civitatis Bigerrionum.
Sarteanum
Sarteanum   (alia nomina: Vicus Sarturianus, olim fortasse Fontes Clusinae ) (Italiane: Sarteano) est oppidum Italiae et municipium, circiter 4700 incolarum, in regione Tuscia ac in provincia Saenensi situm. Incolae Sarteanenses (etiam Sarturianenses) appellantur.
Cab Calloway
Cab Calloway (natus Cabell Calloway III die 25 Decembris 1907 Roffae in urbe Novi Eboraci; mortuus Cokebury Village in vico Delevariae die 18 Novembris 1994) fuit musicus blues Americanus. Anno 1980 in pellicula The Blues Brothers egit.
Pyrenaei superiores
Pyrenaei superiores (Francice Hautes-Pyrénées) est praefectura regionis Meridiani et Pyrenaei civitatis Franciae. Caput praefecturae est urbs Tarba.
Antarctica
Antarctica est australissima continens Telluris, quae geographicum Polum Australem superiacet. Est posita in regione Antarctica Hemisphaerio Australi, paene omnino ad australem Circuli Antarctici partem, atque ab Oceano Antarctico cingitur. In circa 14.4 milliones chiliometrorum quadratorum consistens, ea est continens quintus a maximo, post Asiam, Africam, Americam Septentrionalem, Americam Australem; praeterea, sua magnitudo est bis magnitudinis Australiae. Circa 98 centesimas Antarcticae a glacie tegitur, quae generatim est saltem 1.6 chiliometra crassa.
Antarctica est frigidissimus, siccissimus, ventosissimus telluris continens, et habet altissimam omnium continentium elevationem mediam. Ea praeterea est desertum, cuius praecipitatio quotannis est solum 200 millimetra secundum litus, multoque minus in interiore parte. Temperatura aeris in Antarctica gradum –89 °C (–129 °F) attigit. Nemo ibi perpetuo habitat, sed fere a 1000 ad 5000 hominum per annum in stationibus investigationis per continentem sparsis habitant. Solum organismi ad frigus accommodati ibi supersunt, inter quos multa genera algarum et animalium (exempli gratia, acari, nematoda, sphenisciformes, pinnipedia, tardigrada), bacteriorum, fungorum, plantarum, et protistorum. Vegetatio ubi fit est tundra.